Cena nafte neznatno porasla
Barel sirove nafte porastao na 73 dolara, posle znakova da se američka privreda oporavlja
Tokom protekla četiri meseca cena sirove nafte u svetu se više nego udvostručila, u jeku znakova da američka privreda počinje da se oporavlja. Ali više cene na pumpama znače i manje para za druge troškove. "Malo je šokantno platiti 88 dolara za pun rezervoar," kaže jedna Amerikanka. Povećanju cena benzina doprinosi smanjenje zaliha nafte i povećana potražnja u letnjim mesecima. Analitičar  kaže da bi više cene mogle da potkopaju poverenje potrošača i uspore oporavak privrede. "Za tri meseca cena galona je porasla od 2 dolara na 2 dolara i 60 centi, što je mnogo kada nezaposlenost raste," kaže Morze. Ali neki kažu da su ove cene niske u poređenju sa prošlom godinom, kada je benzin koštao 4 dolara po galonu, a barel nafte čak 150 dolara. Trgovac naftom iz Njujorka, . "Na kraju, cena će možda pasti na 55 - 60 dolara po barelu, možda i manje, ali kroz dve, tri ili četiri godine 60 - 70 dolara po barelu izgledaće nam neverovatno jeftino," kaže Tisfild. Američki Sekretarijat za energetiku predviđa da će u drugoj polovini godine prosečna cena biti oko 67 dolara po barelu, ali grejanje i benzin verovatno će poskupeti pre nego što se cene stabilizuju.